پاکیستانین خاریجی ایشلر ناظیری شاه محمود قریشی پاکیستانین افغانیستان باریش پروسه سینده "گوناه کئچی‌سی" کیمی گؤرولمه‌سی‌نین تأسف دوغوردوغونو ایفاده ائده‌رک، افغانیستان تهلوکه‌سیزلیک قوه‌لری‌نین "طالبان" قارشی‌سینداکی چؤکوشونون آراشدیریلماسی‌نین واجیب‌لیگینی بیلدیریب.
یئرلی مطبوعاتین معلوماتینا گؤره، قریشی پایتاخت اسلام آباددا مطبوعاتا آچیقلاماسیندا افغانیستان حکومت رسمی‌لری‌نین پاکیستانی گوناهلان‌دیرماق اویونون‌دان ال چکمه‌لی اولدوغونو سؤیله‌ییب.
ناظیر کابل-ین بؤلگه‌ده باریش و تهلوکه‌سیزلیک پروبلئم‌لری قارشی‌سیندا پاکیستان ایله معنا داشییان علاقه قورماغا چاغیریب.
افغانیستان-دا بیر "فاووریت‌لری‌نین" اولمادیغینی و موناقیشه‌نین بوتون طرف‌لرینی "افغان‌لار" اولا‌راق گؤردوک‌لرینی ایفاده ائدن قریشی باریش سوره‌جی‌نین ده کریتیک بیر حده چاتدیغینی سؤیله‌ییب.
قریشی امریکا باشدا اولماقلا اولوسلار آراسی توپلومون افغانیستانین میللی قوه‌لرینی دستکله‌مک اوچون خرج‌له‌دیگی قایناق‌لارا توخونا‌راق دئییب:
"پتانسیلین آرتیریلماسی، تعلیم، آوا‌دان‌لیق اونلار هارادا‌دیر؟ افغانیستان‌داکی تهلوکه‌سیزلیک قوه‌لرینده دؤیوشمک اوچون ایراده اسکیک‌لیگی گؤرولدوگونو ادعا ائده‌رک بو سبب‌دن پاکیستان مسئول توتولا بیلمز. اؤلکم افغانیستانا باریشین گلمه‌سی اوچون سیاسی حلی دستکله‌ییر. بو اؤلکه‌یه باریش گلمه‌سینین بیر مسئولیتی وار و اولوسلار آراسی بیرلیک بوندان قاچا بیلمه‌یه‌جک".
